“ለምን ሄደን የነሱንም አናይም?” ብለን… ሁለት ጊዜ የቶርኔዶ ማስጠንቀቂያ ከተሰጠው የሜሪላንድ ስቴዲየም መውጣት ጀመርን። የዲሲው ፊልም አንሺ ቴዲ በጨዋታ ትንሽ ያዘን። እናም የሆድ የሆዳችንን እያወራን ከስቴዲየሙ ልንወጣ ስንል፤ ወጥተንም ወደ ዲሲው ስቴዲየም ከመሄዳችን በፊት ሌላ ነገር አይናችንን ሳበው። ሁለት መኪኖች፤ የሼክ አላሙዲን ፎቶ ያለበትን ትራክ እየነዱ ሲመጡ አየን። ህዝቡ ወደዚያኛው እንዳይሄድ እና “Boycott” እንዲያደርግ የሚጠይቅ ባነር ነው። “አይ ዜና እዚሁ ተገኘሽ?” አልንና የዲሲውን ጉዞ አቆይተን የዚህን ነገር መጨረሻ መከታተል ጀመርን። መጀመሪያ… ትንሽ ሰዎች ነበሩ። ከዚያ ሌሎችም መጡ። በኋላም ላይ በዙ። እኛም ሁሉንም ነገር በቪዲዮ ቀረጽነው።
